# E E L N Õ U

## NARVA LINNAVALITSUS

#### K O R R A L D U S

Narva \_\_\_\_.04.2018. a nr \_\_\_\_\_ - k

### Narvas Jõe tänav 3 asuva linnavara allüürile

### andmine ja üüritasust vabastamine

### (Narva Noorte Meremeeste Klubi)

1. **ASJAOLUD JA MENETLUSE KÄIK**

Narva Linnavalitsuse Linnamajandusametile laekus Narva Noorte Meremeeste Klubi juhtkonnalt, registrikood 75009160, taotlus, milles palutakse pikendada 01.04.1998. a sõlmitud linnavara tasuta kasutamise lepingut nr 1/241 kahekümne viieks aastaks.

Vastavalt 01.04.1998. a linnavara tasuta kasutamise lepingule nr 1/241 anti Narva Noorte Meremeeste Klubile tasuta kasutusse Narvas Jõe tänav 3 asuvad ruumid klubi tegutsemiseks, sõudeinventari remontimiseks ja säilitamiseks ning lepingu kehtivusaeg on kuni 31.03.2018. a.

Taotlust linnavara kasutamise kehtivusaja pikendamiseks põhjendatakse sellega, et Narva Noorte Meremeeste Klubi esitab rahastamistaotluse Ettevõtluse Arendamise Sihtasutusele sõudebaasi rekonstrueerimiseks.

EASi rahastamise üheks tingimuseks on kasutuslepingu kehtivusaeg vähemalt 5 aastat pärast linnavara rekonstrueerimise lõppemist.

Narvas Jõe tänav 3 asuv kinnistu on käesoleval ajal tähtajatult Sihtasutuse Narva Sadam, registrikood 90003692, tasuta kasutuses linnavara tasuta kasutamise lepingu nr 1/506-T alusel. Nimetatud lepingu tingimustel kohustub SA Narva Sadam säilitama Narva Noorte Meremeeste Klubiga sõlmitud lepingut selle kehtivusaja lõpuni.

Arvestades, et Narvas Jõe tänav 3 asuv kinnistu ja sellel asuv linnavara anti tähtajatult tasuta kasutusse SA-le Narva Sadam, otsustati 13.03.2018. a toimunud Narva Linnavalitsuse linnavarakomisjoni koosolekul (protokoll nr 3) järgmist:

1. Soovitada SA-l Narva Sadam, registrikood 90003692, sõlmida Narva Noorte Meremeeste Klubiga allüürileping määratud ruumidele ja linnavarale, mis on Narva Noorte Meremeeste Klubi kasutuses.

2. Soovitada SA-l Narva Sadam vabastada Narva Noorte Meremeeste Klubi, registrikood 75009160, Narvas Jõe tänav 3 asuva linnavara üüritasust.

3. Narva Linnavalitsuse Linnamajandusametil esitada punktis 2 nimetatud otsus Narva Linnavalitsuse istungile korralduse vastuvõtmiseks.

**2. ÕIGUSLIKUD ALUSED**

2.1. Narva Linnavolikogu 17.03.2005. a määruse nr 14/52 “Linnavara kasutusse andmise kord” (edaspidi ka Kord) punkti 5.1.3 alapunkti b) alusel otsustab kasutusse andmise määramata ajaks kohaliku omavalitsuse asutus tema bilansis oleva vara suhtes. Korra punkt 621 sätestab, et Korra punktis 5 kinnisasja kohta sätestatut kohaldatakse hoonetele, nende osadele või rajatistele, sõltumata sellest, kas tegemist on kinnisasja olulise osa või vallasasjaga.

2.2. Korra punktide 46, 46.4 ja 7.2.1 alusel võib avaliku enampakkumiseta või eelläbirääkimistega pakkumiseta anda kasutusse linnavara, mis antakse kasutusse linnavalitsuse struktuuriüksustele. Korra punkt 47 sätestab, et linnavara enampakkumiseta kasutusse andmise otsustus võetakse vastu Korra punkti 5 (punkt 5.1.3. alapunkt b) alusel.

2.3. Korra punktide 7.2, 7.2.5 kohaselt üksnes linnavalitsuse korraldusega võib linnavara linnavalitsuse struktuuriüksustele kasutusse anda tasuta või „Üüritasu arvestuse metoodilise juhendiga” ettenähtust madalama tasu eest tähtajaga kuni 5 aastat või määramata ajaks.

##### 3. OTSUS

3.1. Lubada SA-le Narva Sadam, registrikood 90003692, sõlmida Narva Noorte Meremeeste Klubiga, registrikood 75009160 allüürileping Narvas Jõe tänav 3 asuvatele ruumidele ja linnavarale, mis on Narva Noorte Meremeeste Klubi kasutuses.

3.2. Vabastada Narva Noorte Meremeeste Klubi, registrikood 75009160, Narvas Jõe tänav 3 asuva linnavara üüritasust.

**4. RAKENDUSSÄTTED**

1. Narva Linnavalitsuse Linnamajandusametil teha korraldus teatavaks Narva Noorte Meremeeste Klubile ja SA-le Narva Sadam.
	1. Korraldus jõustub seadusega sätestatud korras.
	2. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

Tarmo Tammiste

linnapea Ants Liimets

 linnasekretär